香港其实有唔少特色街道,其中位于湾仔同金钟交界嘅星街小区就由附近嘅日街,月街,星街同永丰街组成,被喻为"湾仔后花园".喺星街小区入面有唔少型格艺文店,家居精品店,花店,咖啡室,主题餐厅同酒吧等.由于邻近中环同金钟商业区,所以吸引唔少外国人喺呢度居住或放工嚟Happy Hour,加上建筑风格,真系好似去咗欧洲小镇咁,啱晒大家周末嚟到慢活同打卡啦!
港岛好去处 酒店入住情报 金钟好去处 香港Staycation
每年都会有唔同嘅纪念日,但今年庆祝纪念日嘅地点只限香港,其中Staycation可能系一个唔错嘅选择.今个Weekend Staycation我就同A姐嚟到想住好耐万豪国际(Marriott International )旗下嘅JW万豪酒店(JW Marriott),顺便庆祝一吓我哋嘅第一次闹交纪念日,其实只系想捉住夏天嘅尾巴,游吓水同俾自己休息吓都唔错架!
金钟系香港嘅商业中心,亦系一个好重要嘅转车站,但除此之外,原来金钟仲有呢个秘景!今日我同A姐嚟到金钟嘅JW万豪酒店(JW Marriott)玩Staycation,其实我哋每次玩Staycation都会睇吓附近有咩景点参观,随搜寻而发现呢个前身为域多利军营嘅军火库,经活化后成为依家嘅亚洲协会香港中心.中心推动亚洲艺术文化,引进艺术同文化界人士嘅作品,不定时会举办展览同学术活动,加上建筑物本身系军火库古迹,真系好适合大家weekend一家大细嚟打卡㗎!
香港系一个繁忙嘅商业社会,但因为以前完善嘅城市规划,所以喺闹市中都唔难揾到一个公园,让繁忙嘅都市人可以轻松休息一吓.今日我哋拍拖好去处就嚟到占地8公顷嘅香港公园,公园横跨金钟同中环商业区,喺𠮶区返工嘅朋友都钟意嚟到野餐或食完lunch之后散吓步,虽然我哋唔喺系中区返工,但香港公园都有唔少景点,绝对系一个周末好去处.
M佬:知唔知日本四国直岛最出名系咩? A姐:梗系知啦!日本艺术家草间弥生嘅大南瓜麻! M佬:不如我哋依家去睇吓啰! 眼见A姐嗱嗱临上网揾机票,又揾护照,我真系唔忍心同佢讲一张八达通就去到喇! "艺游维港"分为五大展区:中西区海滨长廊,香港艺术中心,香港演艺学院,西公园同埋爱丁堡广场,展期由2月22日至4月11日期间,展出19位嚟自本地,英国,美国,墨西哥,中国同韩国等地嘅艺术家,合共21件作品.当然唔少得位于中环海滨长廊嚟自日本嘅艺术界女王-草间弥生嘅大南瓜啦!